**Kaitseliidu 2020. a. noorte karikavõistlused Eesti Laskurliidu karikale laskmises**

**JUHEND**

**I EESMÄRK**

* Selgitada välja 2020. a. Kaitseliidu **Noorte Kotkaste ja Kodutütarde** karikavõitjad laskmises individuaalselt ja ka meeskondlikult**.**
* Tõsta noorte huvi laskespordi vastu.
* Täita Kaitseliidu laskur- ja kütiklasside norme ning Laskurliidu klassinorme.

**II AEG JA KOHT.**

Võistlus toimub **13.septembril 2020. a**. KL Tallinna maleva Männiku lasketiirus.

**III OSAVÕTJAD**

* Võistlusest võtavad osa kõik Noorte Kotkaste ja Kodutütarde organisatsioonide liikmed.

**IV EELREGISTREERIMINE**

* 07.09.2020.a Kaitseliidu Tallinna Maleva Männiku lasketiiru e-posti aadressil karin.muru@kaitseliit.ee.
* Malevad esitavad võistlust korraldava ülema nimele eelülesandmislehe, kus peab olema ära näidatud võistkonna suurus võistlusklasside kaupa, toitlustamine ning saabuvate inimeste üldarv.
* Laskurid esitavad tulejoonel liikmepileti
* *Eelülesandmisega hilinenud võistkondi võistlustele ei lubata.*

**V VÕISTLUSTE AJAKAVA**

 10:00 - 10:20 Registreerimine ja mandaat Männiku Lasketiirus

 10:20 – 10:30 Võistkonna esindajate nõupidamine

 10:30 Rivistus

11:00 – 15:00 Võistluse aeg

16:00 Võistluse lõpp (orienteeruv)

Harjutus nr 1 **30 lasku väiksekaliibrilisest püssist** (standard- või vabapüss)

 Distants: 50 m

Märkleht: ISSF 50 m püssileht (elektroonika)

Riietus: vastav sportlaskmise võistlusmäärustele

Asend: lamades

Lasud ja aeg: Proovilasud: arv piiramata, aeg 15 min ning

 30 võistluslasku, aeg 25 min

Võistkonnas: **1 poiss, 1 tüdruk** (kuni 18a. k.a.)

Harjutus nr 2 **30 lasku spordipüstolist .22 cal**

 Distants: 25 m

 Märkleht: ISSF sportpüstoli ringmärk (elektroonika)

 Riietus: sportlik, jalatsid madalad, hüppeliiges vaba (saapad pole

 lubatud)

 Asend: püsti, ühe käega

 Lasud ja aeg: proovilasud: 5 proovilasku ja 30 võistluslasku lastakse

5- lasuliste seeriatena, iga seeria aeg 5 min.

 Võistkonnas: **1 poiss, 1 tüdruk** (kuni 18a. k.a.)

**VI** **VÕISTLUSTINGIMUSED**

**Noorte (NK ja KT liikmed) võistkond** koosneb **neljast võistlejast** ja ühest võistkonna esindajast. Individuaallaskurite arv pole piiratud, kuid tuleb registreerida eelülesandmisel. Tulemuste arvestamisel ja paremusjärjestuse selgitamisel lähtutakse kehtivatest võistlusmäärustest. Paremusjärjestus määratakse võistkonnaliikmete poolt väljalastud silmade summa alusel.

Võrdsete tulemuste korral määrab paremuse sisekümnete arv. Juhendiga mittemääratletud küsimused lahendab kohtunikekogu.

**VII PROTESTIDE ESITAMISE KORD**

Protestid esitatakse kirjalikult 30 minuti jooksul peale tulemuste teatamist. Hilisemaid esitatud proteste kohtunikekogu arutama ei hakka.

**VIII AUTASUSTAMINE**

Üldarvestuses esimesele, teisele ja kolmandale kohale tulnud võistkondi autasustatakse karika ja diplomiga.

Individuaalselt autasustatakse iga harjutuse kolme paremat tüdrukut ja poissi eraldi.

**IX ORGANISEERIMINE**

Võistlused organiseerib KL Peastaap. Võistlusi juhib kohtunikekogu.

**X MUUD KÜSIMUSED**

* Võistlejatel kohal olla 20 min. enne laskeharjutuste algust.
* Harjutuste täitmisel on riietus vaba, kuid peab vastama laskespordi võistlusmäärustele.
* Võistluskohas ei varustata võistlejaid relvade, laskemoona, alusmati ega pikksilmaga.
* Lõunasöök on tagatud kõigile osalejatele ja esindajatele.
* Mandaatkomisjonile esitada kirjalik nimeline ülesandmine laskeharjutuste järgi lähetatava organisatsiooni ülema allkirjaga ja osalejate ohutustehniliste teadmiste kontroll-lehe allkirjadega.